Rand voel steeds olik | Netwerk24
Rand voel steeds olik
Deur Elvira Wood 07 Desember 2018 07:55
’n Dollar sou jou vroeg Vrydagoggend R14,04 kos.
Die rand het vroeg Vrydagoggend steeds olik gevoel.
Hy het vroegoggend teen R14,04 teenoor die dollar verhandel.
Dit volg nadat die Reserwebank Donderdag aangekondig het die tekort op die lopende rekening het nou tot 3,5% van die bruto binnelandse produk in die derde kwartaal van 2018 gestyg. Dit was 3,4% in die tweede kwartaal.
Reuters berig die rand het onmiddellik ná die aankondiging teenoor die dollar begin veld verloor.
Die rand het dié week reeds 50c in waarde verloor teenoor die hoogtepunt van R13,54 wat hy Dinsdag bereik het.
Waar die rand ’n rowwe week agter die blad het, het goud weer ’n goeie lopie ervaar. Goud het aan die begin van die week teen $1 222 begin verhandel, maar dit verhandel nou vroeg Vrydagoggend teen $ 1239 per fynons.
Reuters berig beleggers wat wêreldwyd al hoe meer van aandele ontslae raak en eerder weer in goud belê, is die rede hoekom die goudprys gestyg het.
Vroeg Vrydagoggend het die rand teen R17,93 teenoor die Britse pond en R15,97 teenoor die euro verhandel.
Goud: $1 239 per fynons
Platinum: $787 per ons
Olie: $59,72 per vat
Bitcoin: $3 326,49